31/07/2014 | Administración LocalMunicipal
Teo
Bases da convocatoria praza arquitecto interino

Por Resolución da Alcaldía de data 17 de xullo de 2014 convócase o proceso selectivo para a provisión por concurso-oposición da praza vacante de arquitecto municipal, mediante nomeamento de funcionario interino, ata que se incorpore o seu titular, que se rexerá polas seguintes bases: As presentes bases teñen por obxecto regular o proceso selectivo para a provisión de funcionario interino, mediante o sistema de concurso-oposición, da praza vacante de ARQUITECTO MUNICIPAL do Concello, en tanto dure a situación de servizos especiais do su titular. A praza ten as seguintes características: A praza de arquitecto/a municipal, está adscrita aos servizos de urbanismo do Concello, e as funcións que ten encomendadas son as propias do posto de arquitecto/a municipal, e en concreto as seguintes: - Exercer de supervisor e xefe administrativo do departamento de urbanismo. - Xestionar e impulsar os expedientes relativos a xestión urbanística, planeamento e disciplina urbanística. - Redactar os informes técnicos que se soliciten dende os distintos departamentos do Concello, relacionados cos servizos de urbanismo, contratación e patrimonio municipal. - Redactar os proxectos técnicos e memorias valoradas das obras municipais, encargándose da dirección e inspección das mesmas, cando así se determine pola alcaldía ou pola concellería de urbanismo. - Encargarse da supervisión dos proxectos de obra cando sexa necesario. - Calquera outra que, en relación co posto de traballo, lle asigne a alcaldía ou a concellería de urbanismo. O sistema selectivo elixido é o concurso-oposición, que incluirán, ademais da valoración de méritos, probas escritas que determinen a capacidade dos/as aspirantes. A convocatoria, na que se indicará o prazo de presentación de instancias, xunto coas bases, publicaranse no BOP, taboleiro de anuncios do Concello e na páxina Web: www.concellodeteo.com.As demais resolucións que se diten dentro do procedemento de selección, serán publicadas no taboleiro de anuncios e na páxina Web do Concello. Para participar nas probas de selección, será necesario reunir os requisitos que se indican a continuación, referidos á data de finalización do prazo de presentación de instancias para tomar parte nas probas selectivas: -a) Ter a nacionalidade española, sen prexuízo do disposto no artigo 57 da Lei 7/2007, de 12 Abril, do Estatuto Básico do Empregado Público. -b) Posuír a capacidade funcional para o desempeño das tarefas. -c) Ter cumpridos 18 anos de idade e non exceder da idade máxima de xubilación forzosa. -d) Estar en posesión do título de arquitecto ou en condicións de obtelo na data en que remate o prazo de presentación de instancias -e) Non ter sido separado, mediante expediente disciplinario, do servizo de calquera das administracións públicas nin atoparse inhabilitado para o exercicio da función pública. No caso de ser nacional doutro Estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. -f) Non estar incurso en causa de incompatibilidade de conformidade co establecido na Lei 53/1984, de 26 de decembro, de incompatibilidades do persoal ao servizo das administracións públicas. -g) Acreditar o coñecemento de lingua galega. As solicitudes para tomar parte no proceso selectivo, conforme ao modelo que figura como ANEXO I das presentes bases, dirixiranse ao sr. alcalde do concello de Teo, e presentaranse no rexistro xeral do concello, en horario de oficina, no prazo de dez días naturais, contados a partir do día seguinte ao da publicación do anuncio da convocatoria no BOP da Coruña. As solicitudes tamén poderán presentarse por calquera das formas previstas no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. Neste caso deberá comunicarse ao concello a remisión da solicitude dentro do prazo de presentación de instancias. Xunto coa solicitude os/as aspirantes deberan achegar a seguinte documentación, que deberá presentarse en documento orixinal ou copia debidamente cotexada: — Fotocopia do DNI, pasaporte ou documento de identificación. — Declaración responsable de que cumpre todos os requisitos necesarios para presentarse ao proceso selectivo. — Relación dos méritos alegados documentalmente acreditados e enumerados segundo establecido no apartado da fase de concurso. — Xustificante do pago de dereito de exame, de acordo coa ordenanza fiscal reguladora, que ascende á cantidade de 25 euros, e que deberán ingresarse na conta do Concello. — Acreditación do coñecemento da lingua galega, no seu caso. Rematado o prazo de presentación de instancias, a alcaldía ditará Resolución no prazo máximo de DEZ días naturais, declarando aprobada a lista provisional de admitidos e excluídos, indicando as causas de exclusión. Dita Resolución publicarase no taboleiro de edictos do concello de Teo, e sinalarase un prazo de cinco días hábiles para a presentación de reclamacións. Transcorrido este prazo o alcalde resolverá sobre a aprobación da lista definitiva de aspirantes admitidos e excluídos, dándolle publicidade a través do taboleiro de anuncios. Neste mesmo anuncio establecerase a data, hora e lugar de celebración das probas, así como a composición do tribunal cualificador. No caso de que non existan aspirantes excluídos, a lista de admitidos quedará aprobada definitivamente sen abrir o prazo de reclamacións. O tribunal cualificador estará constituído da forma que se indica a continuación: Presidente/: a Un/ha funcionario/a do concello de Teo que conte con titulación igual ou superior á esixida para o acceso á praza. Vogais: -Un/ha arquitecto/a designada pola colexio oficial de arquitectos de Galicia. -Un/ha funcionario/a do concello de Teo, con titulación igual ou superior á esixida para o acceso á praza. -Un/ha funcionario/a que preste servizos como arquitecto/a na Administración Local. Secretario/a- vogal: Un/ha funcionario/a do concello de Teo que conte con titulación igual ou superior á esixida para o acceso á praza. Os membros do tribunal serán designados polo alcalde, e poderán ser substituídos xustificadamente, para o que se nomeará un suplente por cada titular. A composición do tribunal, que se dará a coñecer xunto coa relación definitiva de admitidos, deberá axustarse aos principios de imparcialidade e tenderá a paridade entre homes e mulleres. A abstención e recusación dos membros do tribunal serán de conformidade co artigo 28 e 29 da Lei 30/1992, de 26 de novembro, de réxime xurídico das administracións públicas e do procedemento administrativo común. O tribunal, que non poderá constituírse nin actuar sen a presenza de, como mínimo, a metade dos seus membros, titulares ou suplentes, está facultado para resolver as dúbidas que xurdan en aplicación das presentes bases. O proceso de selección efectuarase polo sistema de concurso oposición e desenvolverase en dúas fases: Na fase de concurso valoraranse, ata un máximo de 6 puntos, os méritos achegados polos aspirantes, aplicando os criterios que se relacionan a continuación: a) Por servizos prestados na administración local, en posto de igual ou similar natureza: 0,10 puntos por cada mes completo de servizos prestados. b) Por servizos prestados en calquera outra administración ou entidade pública, en posto de igual ou similar natureza: 0,05 puntos por cada mes completo de servizos prestados. c) Por servizos prestados na empresa privada, en postos de igual ou similar natureza: 0,02 puntos por cada mes completo de servizos prestados. Os extremos anteriores acreditaranse mediante certificación expedida polo órgano competente da administración ou mediante a presentación dos contratos de traballo. En ámbolos dous casos deberase achegar o informe de vida laboral. Non se terán en conta os períodos inferiores ao mes. - Por cada curso de 20 horas ou máis e menos de 50 horas: 0,05 puntos. - Por cada curso de 50 horas ou máis e menos de 100 horas: 0,10 puntos. - Por cada curso de 100 horas a 200 horas: 0,30 puntos. - Por cada curso de mais de 200 horas: 0,50 puntos. Non serán valorados os cursos de menos de 20 horas Nos documentos acreditativos da realización dos cursos, deberá constar a duración dos mesmos, de non figurar, entenderase que teñen menos de 20 horas e polo tanto non serán valorados. Na fase de oposición valorarase, ata un máximo de 10 puntos, os coñecementos teóricos así como a capacidade de relacionar e sintetizar dos aspirantes en relación co posto de traballo que se vai a ocupar, e que consistirán na realización de dous exercicios con carácter obrigatorio e eliminatorio Primeiro exercicio.- Consistirá en responder a un cuestionario tipo test de 50 preguntas con catro respostas alternativas, sendo só unha delas a correcta. As cuestións serán propostas polo tribunal, relacionadas coa parte xeral do temario que se recolle no ANEXO II das presentes bases. O tempo máximo para realizar esta proba será de 50 minutos. Este exercicio valorarase de 0 a 5 puntos, a razón de 0.10 puntos por cada resposta correcta, quedando eliminados os aspirantes que non acaden a puntuación mínima de 2,5 puntos. Segundo exercicio.- Consistirá en realizar unha proba escrita, na que se debera desenvolver un tema proposto polo tribunal, relacionado coa parte específica do temario que se recolle no ANEXO II das presentes bases. O tempo máximo para realizar esta proba será de 60 minutos. Este exercicio valorarase de 0 a 5 puntos, quedando eliminados os aspirantes que non acaden a puntuación mínima de 2,5 puntos. O tribunal valorará neste exercicio o nivel de coñecementos e a capacidade de relacionar dos aspirantes, así como a claridade da expresión escrita. A puntuación dos exercicios farase calculando a media aritmética das puntuacións outorgadas por cada un dos membros do tribunal. Así mesmo os aspirantes que non poidan acreditar o coñecemento da lingua galega mediante a presentación do correspondente certificado de aptitude do curso de perfeccionamento da lingua galega ou Celga 4, dentro do prazo de presentación de instancias, deberán realizar unha proba escrita que consistente en traducir un texto facilitado polo tribunal, sen axuda de dicionario, de castelán a galego, e outro de galego a castelán. Esta proba terá unha duración de 30 minutos e cualificarase de “apto” ou “non apto”, quedando eliminados os aspirantes que non acaden a cualificación de apto. A puntuación da fase de oposición dos aspirantes que non quedaran eliminados, será a suma da puntuación obtida en cada un dos dous exercicios obrigatorios. A cualificación final será a suma dos puntos obtidos na fase de oposición e na fase de concurso. En caso de empate terá preferencia o/a aspirante que obtivera maior puntuación na fase de oposición. Realizadas as valoracións, o tribunal elevará á alcaldía, ordenada de maior a menor puntuación, a relación dos aspirantes que superasen o proceso selectivo, e propoñerá o correspondente nomeamento. O/a aspirantes proposto, no prazo de dez días naturais, deberá presentar a documentación que se indica de acordo co establecido na base cuarta das presentes bases: a) Copia cotexada do título esixido na convocatoria. b) Declaración responsable de non ter sido separado, mediante expediente disciplinario, do servizo de calquera das administracións públicas nin atoparse inhabilitado para o exercicio da función pública. c) Declaración responsable de non estar incurso en causa de incompatibilidade de conformidade co establecido na Lei 53/1984, de 26 de decembro, de incompatibilidades do persoal ao servizo das administracións pública. d) Certificado médico de non padecer enfermidade nin eiva física que o imposibilite para o para o desempeño das tarefas. Se no prazo indicado, salvo caso de forza maior, o/a aspirante proposto non presentara a documentación ou non acreditara o cumprimento dos requisitos esixidos, non poderá ser nomeado/a, quedando anulada a proposta de nomeamento, sen prexuízo das responsabilidades a que dera lugar por falsidade. Unha vez presentada a documentación o alcalde nomeará funcionario/a interino/a ao/a aspirante proposto polo tribunal, que deberá tomar posesión, incorporándose ao posto de traballo, no prazo de quince días a contar desde o día seguinte a aquel en que se lles notifique o nomeamento. Se o candidato/a ao que lles correspondese o nomeamento non fora nomeado/a, ben por desestimento ou por non reunir os requisitos esixidos, poderá nomearse ao seguinte candidato/a, que superase o proceso de selección, por estrito orde de puntuación. O nomeamento quedará revocado cando o titular da praza se reincorpore ao seu posto de traballo ou ben se a praza que ocupa interinamente é ocupada por funcionario/a de carreira mediante a provisión por algún dos sistemas previstos regulamentariamente. A relación dos aspirantes que superen o proceso, e non foran propostos para o nomeamento, ordenada de maior a menor puntuación, formará unha lista de agarda para cubrir posibles vacantes que se produzan por vacacións, ausencias ou enfermidade do/a traballador/a do posto para o que se convoca o proceso de selección, así como para reforzar os servizos en caso de urxente necesidade. Os candidatos serán chamados por rigoroso orde da lista, causando baixa na lista de agarda os candidatos/as que rexeiten a oferta. Para o non previsto nas presentes bases será de aplicación supletoria o establecido na Lei 7/1985, de 2 de abril, Reguladora das Bases do Réxime Local, na Lei 5/1997 de Administración Local de Galicia, Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección de funcionarios ao servizo das Entidades Locais, Real Decreto 364/1995 polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de postos de traballo e Promoción Profesional dos Funcionarios Civís da Administración Xeral do Estado. e demais lexislación vixente de aplicación. Todos os actos administrativos derivados desta convocatoria e da actuación dos tribunais, poderán ser impugnados polos interesados nos casos e na forma establecidos pola Lei de Procedemento Administrativo e normas vixentes concordantes. D./Dª_____________________, con DNI n.º ________________ e domicilio a efectos de notificación en ____________________________, enterado/a da convocatoria anunciada no Boletín Oficial da Provincia n.º _____, con data ______________, en relación co proceso selectivo par cubrir con carácter interino a seguinte praza: Grupo: __________; Clasificación: ______________; Subescala: _________; Denominación: _________; Número de vacantes: _________. DECLARA que reúne todas e cada unha das condicións esixidas nas bases da convocatoria á data de finalización do prazo de presentación de instancias e SOLICITA que sexa admitida a presente solicitude de participación nas probas de selección e aos efectos achega a seguinte documentación: e) Documento de identificación. f) Xustificante de pago dos dereitos de exame g) Relación de méritos a valorar na fase de concurso, e documentación acreditativa dos mesmos, debidamente numerados. En _________________, a ___________ de ____________ de 20__. O Solicitante, Asdo.:______________ 1.- A Constitución Española de 1978. Principios xerais. Dereitos e deberes fundamentais dos españois. A reforma da Constitución.2.- A organización do Estado na Constitución. Organización institucional ou política e organización territorial. As Cortes Xerais. O goberno e a administración.3.- O Estatuto de Autonomía de Galicia. Organización institucional da Comunidade Autónoma de Galicia. Competencias da Comunidade Autónoma.4.- Réxime local español. Principios constitucionais, regulación xurídica e clases de entidades locais.5.- O municipio. O termino municipal.6.- A organización municipal. Órganos necesarios. O Alcalde. Os Tenentes de Alcalde. A Xunta de Goberno Local. O Pleno da Corporación. A organización municipal complementaria.7.- A potestade regulamentaria das Entidades Locais: Regulamentos e Ordenanzas. O procedemento de elaboración e aprobación. Os Bandos.8.- Funcionamento dos órganos colexiados locais: convocatoria e orde do día. Actas e certificacións de acordos.9.- O persoal ao servizo da Administración Local. Persoal funcionario e persoal laboral.10.- Réxime xurídico dos empregados públicos. Dereitos e deberes. Incompatibilidades, situacións administrativas e réxime retributivo. Responsabilidade das autoridades e persoal ao servizo das administracións públicas.11.- O acto administrativo: concepto e clases. Elementos do acto administrativo. Motivación e notificación.12.- O procedemento administrativo: concepto e fases. Os interesados. A terminación do procedemento: a obriga de resolver. A falta de resolución expresa: o silencio administrativo.13.- Os recursos administrativos: principios xerais. Nulidade a anulabilidade. Actos susceptibles de recurso. Clases de recursos. A revisión xurisdicional da actuación administrativa.14.- A Lei de contratos das administracións públicas. Órganos de contratación. Procedementos de contratación. Selección do contratista: capacidade, solvencia e clasificación. Adxudicación e formalización do contrato. Execución, modificación e extinción do contrato.15.- Patrimonio das administracións públicas. Os bens das entidades locais. Clasificación: bens patrimoniais e bens comunais.16.- Facendas Locais: Clasificación dos ingresos. Ordenanzas fiscais. Réxime Xurídico do gasto público local. Os orzamentos.17.- Conceptos elementais sobre informática. Hardware, software e sistemas operativos. Internet. Correo electrónico. Bases de datos”. 18.- Lei de prevención de riscos laborais. Plan de prevención de riscos laborais, medios de protección. Seguridade e hixiene no traballo. Dereitos e obrigas.1.- A organización urbanística. Competencias estatais, autonómicas e locais.2.- A Lei de ordenación urbanística e protección do medio rural de Galicia.3.- Réxime urbanístico do solo. Deberes e dereitos dos propietarios do solo.4.- O planeamento urbanístico. Clases de instrumentos de ordenación.5.- A protección do medio rural.6.- Plan xeral de ordenación municipal. Plans parciais e plans especiais.7.- Outros instrumentos: Estudos de detalle. Proxectos de urbanización, catálogos.8.- Procedemento de elaboración do planeamento municipal. Suspensión de licencias. Efectos de aprobación dos plans.9.- Vixencia e modificación dos plans.10.- Clasificación do solo. Solo urbano. Solo de núcleo rural. Solo Urbanizable. Solo non urbanizable.11.- Execución dos plans de ordenación. Sistemas de actuación.13.- Intervención nos actos de edificación e uso do solo. Parcelamentos urbanísticos. División de parcelas.14.- As licenzas e autorizacións administrativas. Procedemento de concesión de licenzas. Licenzas de actividades. Comunicación previa e declaración responsable.15.- O proxecto de obra. Normativa e control de calidade da edificación.16.- Disciplina urbanística. Obras executadas sen licenza. Protección da legalidade urbanística.17.- Infraccións urbanísticas e sancións. Procedemento sancionador.18.- Autorizacións sectoriais. Actuación suxeitas á protección especial. Lei de estradas. Lei de costas.19.- Patrimonio cultural. Catálogo de bens de interese cultural.20.- Normas básicas de edificación.21.- Condicións de accesibilidade. Protección acústica. Condicións de habitabilidade.22.- Movementos de terra.23.- Cimentacións e estrutura de formigón. Cálculo.24.- Cubertas e revestimentos de edificios.25.- Albanelería. Carpintería.26.- Instalación de electricidade. Acometidas e posta a terra.27.- Instalación de fontanería. Distribución de auga quente e fría. Saneamento.28.- Instalación de calefacción e climatización. Acondicionamento térmico e acústico.29.- Instalación de gases combustibles.30.- Outras instalacións: aparatos elevadores, telefonía, antenas de televisión 31.- Protección contra incendios. Normas de evacuación.32.- Control de calidade no proceso de edificación. Mediacións e valoración. Certificacións de obra.33.- Certificado final de obra. Acta de recepción. Certificado de primeira ocupación.34.- Planeamento urbanístico do Concello de Teo. O Plan Xeral de Ordenación Municipal de Teo. Teo, 17 de xullo de 2014. O alcalde, Martiño Noriega Sánchez